

**CONTINGUTS**

Prova de Matemàtiques

La prova de matemàtiques ha estat confeccionada de manera que els continguts siguin els del temari corresponent a 4t d’ESO i, per tant, inclouen els blocs de: Numeració i càlcul, Canvi i relacions, Mesura, espai i forma, Estadística i atzar.

* Manipulació d’expressions algebraiques bàsiques (potències, arrels, valors absolut).
* Divisibilitat i factorització d’enters. Mínim comú múltiple, màxim comú divisor.
* Teoremes de Tales i Pitàgores. Figures semblants. Fórmules bàsiques d’àrees i volums.
* Representació en sistemes de coordenades.
* Equacions i sistemes d’equacions. Equacions de primer grau, de segon grau, biquadrades i irracionals. Inequacions.
* Construcció i interpretació de gràfiques de funcions. Les funcions lineal i quadràtica.
* Nocions bàsiques de probabilitat i estadística.

Prova de Llengua Catalana i Ciències Socials

La **prova de Llengua** consistirà en la comprensió d’un text i en el desenvolupament argumentat d’un tema a partir del mateix text.

Caldrà tenir especial cura de:

* la correcció ortogràfica i lèxica.
* la cohesió.
* la coherència.
* l’adequació.

La **prova de Ciències Socials** consistirà en un comentari d’una o diverses fonts: textos, gràfics, taules, mapes... A la prova, hi entra el temari de 4t d’ESO, que inclou els següents apartats:

* El segle XVIII: la crisi de l’Antic Règim.
* La Revolució Francesa i el període napoleònic (1789-1815).
* La Restauració, les revolucions liberals i els moviments nacionalistes (1815-1871).
* La Revolució industrial.
* La industrialització de les societats europees.
* L’època de l’imperialisme (1870-1914)